《降中央》
元代·王吉昌

盗天地冲和，一气造化丹基。玄牝辅弼枢机。四象三奇。消息盈虚否泰，铅汞抽添坎离。进退循环，玉关风透九霄吹。云行雨施，遍浇溉黄芽雪肌。五彩腾辉低荫，二八香姿。六阳鼎沸，运火候周天数随。引养形全，雾收云敛入无为。

作者简介：王吉昌，生平不详，元代人，号超然子，出家学道，有《会真集》。